Izziņa par atzinumos sniegtajiem iebildumiem Ministru kabineta noteikumu projektam “Grozījumi Ministru kabineta 2007. gada 20. novembra noteikumos Nr. 779 “Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. |  | **Vides aizsardzības un reģionālās attīstības ministrija**  (12.03.2018. vēstule Nr. 1-14/2234)  Saskaņā ar Oficiālās elektroniskās adreses likuma 5. panta pirmās daļas trešajā punktā noteikto, oficiālās elektroniskās adreses (turpmāk – e-adrese) izmantošana rezerves karavīram ir obligāta, informācija par iesaukšanu uz kārtējām vai pārbaudes militārajām mācībām ir nosūtāma, izmantojot tikai e-adresi, nesaglabājot alternatīvas saziņas kanālus – sūtīšanu pa pastu ierakstītā vēstulē vai izsniedzot pavēsti personīgi pret parakstu. Ministrijas ieskatā šādu kanālu saglabāšanai nav pamatojuma, jo e-adrese nodrošinās drošu un kvalitatīvu elektronisko saziņu un elektronisko dokumentu apriti starp valsts iestādēm un privātpersonām, adresāta sasniedzamība elektroniskajā vidē tiks nodrošināta atbilstoši Oficiālās elektroniskās adreses likuma 6. pantā norādītajiem identifikatoriem, savukārt, Oficiālās elektroniskās adreses likuma 8. panta ceturtā daļa nosaka e-adreses kataloga informācijas piekļūšanas nosacījumus. | Panākta vienošanās, ka iebildumā minētais regulējums tiek virzīts apstiprināšanai atsevišķa projekta veidā. |  |
| 2. | 2. Papildināt noteikumus ar 241. punktu šādā redakcijā:  “241. Darba devējs, pie kura strādā uz ,militārajām mācībām iesaucamais rezerves karavīrs, atbrīvo attiecīgo darbinieku no darba pienākumu pildīšanas uz militāro mācību laiku saskaņā ar Militārā dienesta likumā noteikto.”. | **Tieslietu ministrija**  (12.03.2018. vēstule Nr. 1-9.1/291)  Projekta 1. un 2. punktā noteiktais regulējums neatbilst Militārā dienesta likuma 64. panta pirmajā un otrajā daļā noteiktajam pilnvarojumam, tādēļ šos grozījumus nepieciešams precizēt vai svītrot. Vēršam uzmanību, ka likuma pilnvarojums neparedz ar Ministru kabineta noteikumiem veidot darba devējam saistošu regulējumu, piemēram, par atvaļinājuma dienas piešķiršanu rezerves karavīram. Turklāt, projekta 2. punktā darba devējam paredzētais regulējums ir informatīvs, bez juridiskas noslodzes, tādēļ tā iekļaušana projektā nav atbalstāma arī minētā nosacījuma dēļ. | **Ņemts vērā** | Punkts svītrots |
| 3. | Noteikumu projekta anotācijas IV sadaļas 1. punkts | **Tieslietu ministrija**  (12.03.2018. vēstule Nr. 1-9.1/291)  Projekta anotācijas IV sadaļas 1. punktu nepieciešams precizēt, jo ministru kabineta noteikumu pieņemšana būs iespējama pēc atbilstošiem likuma grozījumiem, kas paredz likuma normas norādes aizstāšanu Ministru kabineta noteikumos. Tādējādi anotācijā nevar rakstīt, ka likumprojekti un Ministru kabineta noteikumu projekti tiek virzīti apstiprināšanai kopā. | **Ņemts vērā** | Noteikumu projekta anotācijas IV sadaļas 1. punkts |
| 4. | 1. Izteikt 24. punkta otro teikumu šādā redakcijā:  “Darba devējs pirms pavēstē norādītā laika, kad darbiniekam jāierodas uz militārajām mācībām, piešķir darbiniekam ne mazāk kā vienu bezalgas atvaļinājuma dienu.”. | **Tieslietu ministrija**  (18.06.2018. e-pasta vēstule)  Projekta 1. punktā paredzētais regulējums neatbilst Militārā dienesta likuma 64. panta pirmajā un otrajā daļā noteiktajam pilnvarojumam. Līdz ar to projekta 1. punkts precizējams vai svītrojams. Vēršam uzmanību, ka likumā noteiktais pilnvarojums neparedz ar Ministru kabineta noteikumiem veidot darba devējam saistošu regulējumu, piemēram, par atvaļinājuma dienas piešķiršanu rezerves karavīram. Izziņā par atzinumos izteiktajiem iebildumiem norādīts, ka "Aizsardzības ministrija ir veikusi tikai redakcionāla rakstura uzlabojumus tiesību normā, tās tvērums un saturs nav mainīts. Tiesību norma, kas jau ir spēkā esoša, ietver sevī šādu regulējumu." Tomēr minētais skaidrojums nekādā veidā nepamato esošā vai paredzētā regulējuma atbilstību likumā noteiktajam pilnvarojumam. | **Ņemts vērā** | 1. Izteikt 24. punktu šādā redakcijā:   “Darba devējs, pie kura strādā uz kārtējām vai pārbaudes militārajām mācībām iesaucamais rezerves karavīrs, atbrīvo attiecīgo darbinieku no darba pienākumu veikšanas uz veselības pārbaudes laiku un iesaukšanas pavēstē norādīto militāro mācību laiku.”. |
| 5. | Noteikumu projekta anotācijas IV sadaļas 1. punkts. | **Tieslietu ministrija**  (18.06.2018. e-pasta vēstule)  Valsts iestāžu juridisko dienestu vadītāju 2010. gada 12. marta sanāksmes protokola Nr. 2 1. § 8. punktā norādīts ieteikums iesniegt likumprojektā paredzētos noteikumu projektus izsludināšanai Valsts sekretāru sanāksmē, kad likumprojekts Saeimā izskatīts otrajā lasījumā. Kad likumprojektu izskata trešajā lasījumā – noteikumu projektu izskata Ministru kabineta sēdē.  Līdz ar to šobrīd nav iespējams pilnvērtīgi izvērtēt projekta atbilstību Militārā dienesta likumam un tajā paredzētajiem grozījumiem. Tāpat aicinām pievērst uzmanību šajā protokolā ieteiktajai projekta virzībai, kas atšķiras no projekta anotācijas IV sadaļas 1. punktā norādītās. | **Ņemts vērā** | Noteikumu projekta anotācijas IV sadaļas 1. punkts. |

Atbildīgā amatpersona: Aizsardzības ministrijas Juridiskā departamenta Privāto tiesību nodaļas vadītājas vietniece I.Gulbe

Ieva Gulbe, 67335127

[Ieva.Gulbe@mod.gov.lv](mailto:Ieva.Gulbe@mod.gov.lv)